Contingut

# Barra d'eines Combinació de correu

La barra d'eines Combinació de correu conté ordres per a dur a terme els passos finals del procés de combinació de correu.

Per a accedir a aquesta ordre...

Aneu al menú Visualitza ▸ Barres d'eines i seleccioneu Combinació de correu

## Auxiliar de combinació de correu

Inicia l'Auxiliar de combinació de correu per crear cartes de formulari o enviar missatges de correu electrònic a molts destinataris.

## (Número de destinatari)

Introduïu el número de registre de l'adreça del destinatari per a previsualitzar-ne el document de combinació de correu.

Utilitzeu els botons de navegació per a desplaçar-vos a través dels registres d'adreça.

## Exclou el destinatari

Exclou el destinatari actual d'aquesta combinació de correu.

## Edita els documents individuals

Crea un únic document amb salts de pàgina entre cada destinatari. Els noms i les adreces dels destinataris són al document i es poden personalitzar en funció de les vostres necessitats.

## Desa el document combinat

Desa la sortida de la combinació de correu en un fitxer.

## Imprimeix el document combinat

Imprimeix la sortida de la combinació de correu per a alguns o tots els destinataris.

## Envia el document combinat com a correu

Envia la sortida de la combinació de correu com a missatges de correu electrònic a tots o alguns destinataris.

Ens cal la vostra ajuda!